**LĒMUMS**

Liepājā

|  |  |
| --- | --- |
| 2023. gada 19. oktobrī | Nr.338/11  (prot. Nr.11, 4.§) |

Par izmēģinājumprojekta “NVO

izaugsmes inkubatora attīstība

Liepājā” turpinājumu

Pamatojoties uz Pašvaldību likuma 51. panta ceturto daļu, Valsts pārvaldes iekārtas likuma 48. panta ceturto daļu, Liepājas valstspilsētas un Dienvidkurzemes novada attīstības programmas 2022.-2027. gadam stratēģiskās daļas prioritāti “Atvērta pārvaldība un saikņu stiprināšana starp pašvaldību, uzņēmējiem, nevalstiskajām organizācijām un iedzīvotājiem”, Liepājas valstspilsētas Rīcības un investīciju plāna uzdevumu 4.3. “Nodrošināt sabiedrības un uzņēmēju iesaisti un līdzdalību pašvaldības darbā” un projektu JPr\_95 “NVO inkubatora attīstība Liepājā”, Liepājas valstspilsētas pašvaldības domes pastāvīgās Pilsētas attīstības komitejas 2023. gada 17. augusta lēmumu (sēdes protokols Nr.8) un izskatot Liepājas valstspilsētas pašvaldības domes pastāvīgās Pilsētas attīstības komitejas 2023. gada 12. oktobra lēmumu (sēdes protokols Nr.10) un pastāvīgās Finanšu komitejas 2023. gada 12. oktobra lēmumu (sēdes protokols Nr.10), Liepājas valstspilsētas pašvaldības dome **nolemj:**

1. Atbalstīt izmēģinājumprojekta “NVO izaugsmes inkubatora attīstība Liepājā” īstenošanas turpinājumu.

2. Nodrošināt izmēģinājumprojekta “NVO izaugsmes inkubators” īstenošanai nepieciešamo Liepājas valstspilsētas pašvaldības līdzfinansējumu 10 000,00 EUR (desmit tūkstoši *euro*) apmērā:

* 1. 2023. gadā – 5000,00 EUR;
  2. 2024. gadā – 5000,00 EUR.

3. Uzdot Liepājas pilsētas pašvaldības iestādes “Liepājas pilsētas pašvaldības administrācija” Finanšu pārvaldei plānot lēmuma 2. punktā minēto līdzfinansējumu Liepājas valstspilsētas pašvaldības 2023. gada budžeta grozījumos.

4. Uzdot Liepājas pilsētas pašvaldības iestādes “Liepājas pilsētas pašvaldības administrācija” Vides, veselības un sabiedrības līdzdalības daļai veikt izmēģinājumprojekta “NVO izaugsmes inkubatora attīstība Liepājā” īstenošanai nepieciešamās darbības.

5. Liepājas valstspilsētas pašvaldības domes priekšsēdētāja vietniekam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Attīstības pārvaldei, Finanšu pārvaldei, Juridiskajai daļai, Vides, veselības un sabiedrības līdzdalības daļai, Domes priekšsēdētāja vietniekam | |